Diari Oficial de la Generalitat Valenciana


Sumari del DOGV 3812, del 10-08-2000 (2000/6548)

CONVOCATÒRIA 35/2000, de 28 de juliol de 2000, de la Direcció General de Funció Pública, per la qual s'anuncia per a la seua provisió, pel sistema de concurs, un lloc de treball de naturalesa funcionarial, sector administració especial, grup A, cap del Servei de Coordinació, Planificació i Difusió Estadística, a l'Institut Valencià d'Estadística.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3812

Data del DOGV
:   10-08-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6548


Data del document
:   28-07-2000

Organisme emissor
:   Conselleria de Justícia i Administracions Públiques

Tipus de document
:   Convocatòria

Descriptors 

:   * estadística
    * concurs administratiu

CONVOCATÒRIA 35/2000, de 28 de juliol de 2000, de la Direcció General de Funció Pública, per la qual s'anuncia per a la seua provisió, pel sistema de concurs, un lloc de treball de naturalesa funcionarial, sector administració especial, grup A, cap del Servei de Coordinació, Planificació i Difusió Estadística, a l'Institut Valencià d'Estadística. [2000/X6548]
  
Vist que hi ha un lloc de treball vacant del grup A, sector administració especial, la provisió del qual s'ha d'efectuar mitjançant concurs, d'acord amb el que disposa el Text Refós de la Llei de la Funció Pública Valenciana i el Decret 33/1999, de 9 de març, del Govern Valencià, pel que s'aprova el Reglament de Selecció, Provisió de Llocs de Treball i Carrera Administrativa del Personal comprés en l'Àmbit d'Aplicació de la Llei de la Funció Pública Valenciana, i en ús de les competències que legalment tinc conferides, aquesta Direcció General resol:
  
Convocar concurs, per a la provisió, del lloc de treball que es relaciona en la base tercera d'aquesta resolució, d'acord amb les bases següents:
  
Primera. Participants
  
Podran participar en aquest concurs els funcionaris de carrera d'administració especial del grup A, al servei de l'administració del Consell de la Generalitat Valenciana i d'altres administracions públiques, llevat del personal docent i investigador, sanitari, de correus i telecomunicacions, que reunisquen els requisits i condicions del lloc de treball, d'acord amb la seua respectiva classificació, i que es troben en qualsevol de les següents situacions administratives:
  
- Servei actiu amb destí definitiu: sempre que hagen romàs un mínim de dos anys al lloc que ocupen en el moment de concursar, llevat dels supòsits assenyalats en l'apartat 6 de l'article 20, de la Llei de la Funció Pública Valenciana.
  
- Qualsevol de les situacions d'excedència voluntària. En el cas d'excedència voluntària per interès particular, si en la data d'acabament del termini de presentació d'instàncies han passat dos anys des de la declaració en la citada situació.
  
- Serveis especials.
  
- Serveis en altres administracions públiques.
  
Segona. Presentació de sol·licituds
  
Les sol·licituds, adaptades al model que es publica en l'annex I, hauran de presentar-se en el termini de 20 dies hàbils, comptadors des de l'endemà de la publicació d'aquest concurs en el DOGV. El que podrà fer-se en el Registre General de la Conselleria de Justícia i Administracions Públiques, carrer Miquelet núm. 5, 46403 València; en els serveis centrals i territorials de les distintes conselleries o a les oficines públiques, a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud s'adjuntarà fotocòpia del DNI del sol·licitant, currículum vitae i documentació justificativa dels mèrits al·legats. Si dita documentació ja constara en el Registre de Personal de la Generalitat Valenciana, només caldrà citar-los en la sol·licitud, sense aportar els documents corresponents. Així mateix s'adjuntarà una memòria el contingut, la qual haurà d'adaptar-se al que s'indica en l'apartat d) de l'article 5, de l'Ordre de 20 de gener de 2000, del conseller de Justícia i Administracions Públiques (DOGV núm. 3.677, de 31.01.2000), per la qual s'aproven els barems generals d'aplicació als concursos de mèrits per a la provisió de llocs de treball, i a la base quarta d'aquesta convocatòria.
  
Tercera. Lloc que es poden sol·licitar
  
Lloc de treball núm. 5740: cap Servei de Coordinació, Planificació i Difusió Estadística.
  
Conselleria/Organisme: Institut Valencià d'Estadística.
  
Centre de destí. Institut Valencià d'Estadística.
  
Localitat lloc: València (València).
  
Naturalesa: funcionarial.
  
Sector: especial.
  
Requisits: grup A. Estadístics grup A.
  
Complement de destí: nivell 26.
  
Complement específic: E049.
  
Forma de provisió: concurs. Obert a altres administracions públiques.
  
Funcions: programar, dirigir, supervisar i rendir compte dels resultats, respecte de les funcions que tinga encomanades segons el Reglament Orgànic i Funcional del centre directiu a què estiga destinat. Dirigir i coordinar les unitats inferiors.
  
Quarta. Barem de mèrits
  
L'avaluació dels mèrits al·legats pels participants es farà d'acord amb el barem aprovat per Ordre de 20 de gener de 2000, del conseller de Justícia i Administracions Públiques (DOGV núm. 3.677, de 31.01.2000), en el seu article 5 amb els següents aclariments:
  
Apartat c) de Mèrits específics, s'avaluarà de la forma següent:
  
1. Cursos:
  
a) Cursos de formació de 100 o més hores, relacionats amb l'estadística i sistemes i tecnologies de la informació, fins a 3 punts.
  
b) Cursos de durada igual o superior a 15 hores i inferior a 100 hores relacionats amb l'estadística i sistemes i tecnologies de la informació, fins a 1 punt.
  
2. Experiència:
  
L'experiència en l'acompliment de llocs amb funcions iguals o semblants, o amb nivells de responsabilitat iguals o superiors, es valorarà fins a 3 punts, a raó entre 0,10 i 0,20 punts per mes complet de serveis.
  
La puntuació màxima a obtenir per aquest apartat c) serà en conseqüència de 7 punts.
  
Apartat d) Entrevista:
  
L'extensió de la memòria no podrà excedir de 15 folis.
  
Cinquena. Puntuació mínima
  
No podran accedir a l'entrevista preceptiva els aspirants que obtinguen menys de 10 punts en la resta dels apartats de barem.
  
Sisena. Comissió d'Avaluació
  
La Comissió d'Avaluació de la present convocatòria estarà integrada per:
  
Titulars:
  
Presidenta:
  
- Senyora María Bonilla Musoles, directora de l'Institut Valencià d'Estadística.
  
Vocals:
  
- Senyora Mª José Ortolá Sastre, secretaria general administrativa de la Conselleria de Economia, Hisenda i Ocupació.
  
- Senyora Dolors Herrero Marqués, cap del Servei de Promoció de Desenvolupament Regional de la Conselleria d'Economia, Hisenda i Ocupació.
  
- Senyor José Benedito Agramunt, cap de l'Àrea d'Organització i Sistemes de Comunicació, de la Presidència de la Generalitat.
  
- Senyora Teresa Jover Devesa, representant de la Direcció General de Funció Pública.
  
- Un representant del sindicat CCOO.
  
- Un representant del sindicat UGT.
  
- Un representant del sindicat CEMSATSE.
  
- Un representant del sindicat CSIF.
  
- Un representant del sindicat STEPV-IV.
  
Vocal-secretari:
  
- Senyor Miguel Romero García, representant de la Direcció General de Funció Pública.
  
Suplents:
  
President:
  
- Senyor Vicente Xavier Montalt Mellado, cap del Servei de Gestió Administrativa de l'Institut Valencià d'Estadística.
  
Vocals:
  
- Senyor Juan Fernández González, cap del Servei d'Administració i Assumptes Generals, de la Conselleria d'Economia, Hisenda i Ocupació.
  
- Senyor Vicent Ahuir Cardels, cap del Servei d'Anàlisi, Avaluació i Programació Econòmica, de la Conselleria d'Economia, Hisenda i Ocupació.
  
- Senyor Francisco Asís Fabuel Gadea, cap del Servei d'Estadística Demogràfica i Socials, de l'Institut Valencià d'Estadística.
  
- Senyora Rosalía Beltrán Ascó, representant de la Direcció General de Funció Pública.
  
- Un representant del sindicat CCOO.
  
- Un representant del sindicat UGT.
  
- Un representant del sindicat CEMSATSE.
  
- Un representant del sindicat CSIF.
  
- Un representant del sindicat STEPV-IV.
  
Vocal-secretària:
  
- Senyora Mª Ángeles Rosell Carrero, representant de la Direcció General de Funció Pública.
  
El funcionament de la Comissió d'Avaluació s'adaptarà a allò establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
Setena. Adjudicació de destinació
  
L'adjudicació de destinació es farà segons l'ordre de la puntuació que s'haguera obtingut, per aplicació del barem assenyalat en la base quarta, sense perjudici del què disposa l'article 45, del Text Refós de la Llei de la Funció Pública Valenciana.
  
La Comissió d'Avaluació, immediatament abans de redactar la proposta de resolució, posarà de manifest als interessats, al tauler d'anuncis dels serveis centrals de València i els territorials de Castelló, Alacant i València, de la Conselleria de Justícia i Administracions Públiques, les puntuacions adjudicades en les distintes fases d'avaluació del concurs.
  
Els interessats podran, en un termini de 10 dies hàbils, al·legar i justificar el que estimen pertinent davant de la Comissió de Valoració del concurs. Una vegada redactada per la Comissió la proposta de resolució, amb les al·legacions i justificacions presentades, tant les estimades com desestimades, serà elevada a la Direcció General de Funció Pública, la qual dictarà a la vista dels resultats d'aquesta la resolució que procedisca del concurs.
  
Vuitena. Resolució del concurs
  
Aquest concurs el resoldrà la Direcció General de Funció Pública, de la Conselleria de Justícia i Administracions Públiques, en un termini no superior a 3 mesos comptador des de l'endemà de la data d'acabament del termini de presentació d'instàncies.
  
Novena. Desistiment i renúncia
  
1. Desistiment. Les persones sol·licitants podran desistir de la seua petició dins del termini de presentació d'instàncies. Transcorregut dit termini no s'acceptarà cap desistiment, quedant vinculats les i els participants a les seues sol·licituds i al resultat del concurs, llevat del supòsit contemplat en el paràgraf 2n d'aquesta base.
  
2. Irrenunciabilitat de les destinacions. No tindran efecte les renúncies que puguen presentar-se a les destinacions adjudicades en el present concurs, llevat del cas que amb anterioritat a l'acabament del termini possessori, excloses les pròrrogues reglamentàriament previstes, les interessades o els interessats obtingueren una altre destinació, segons resolució d'una convocatòria concurrent, bé pel procediment de lliure designació, bé per concurs; en el cas del qual podran optar per u dels dos, i estaran obligats a comunicar la seua opció per escrit dirigit a la Direcció General de Funció Pública, en el període de temps comprés entre la publicació de la resolució del present concurs en el Diari Oficial de la Generalitat Valenciana i l'acabament del termini de presa de possessió.
  
3. Podrà, així mateix, desistir-se de la participació en el concurs o renunciar-se al lloc adjudicat, quan transcórreguen més de dotze mesos entre la convocatòria i la resolució del concurs.
  
Deu. Cessament i presa de possessió
  
En la resolució d'aquest concurs s'indicarà expressament la data de començament dels terminis de cessament i presa de possessió.
  
Onze. Recursos
  
Contra la present resolució, que no esgota la via administrativa, podrà interposar-se recurs d'alçada davant del conseller de Justícia i Administracions Públiques, en el termini d'un mes comptador des de l'endemà de la seua publicació. El recurs contenciós administratiu podrà interposar-se en el termini de dos mesos comptadors des del dia següent al de la notificació de la resolució del recurs d'alçada, o transcorreguts tres mesos des de la seua interposició, si no recaiguera resolució expressa, davant del Jutjat Contenciós Administratiu corresponent, de conformitat amb allò que disposen els articles 109, 110 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Les persones interessades podran, no obstant això, exercitar qualsevol un altre recurs que estimen procedent per a la defensa dels seus interessos.
  
València, 28 de juliol de 2000.- El director general de Funció Pública: José Joaquín Segarra Castillo.
  
ANNEX I
  
Model d'instància
  
Núm. convocatòria: ... Núm. lloc: ...
  
Conselleria: ...
  
Cognoms: ...
  
Nom: ... DNI/NRP: ...
  
Domicili oficial: ...
  
Telèfon oficial: ... Fax més pròxim: ...
  
Domicili particular: ...
  
Relació professional amb la Generalitat Valenciana: ...
  
Núm. lloc actual: ... Conselleria: ...
  
Relació professional amb altres administracions públiques: ...
  
Destinació actual: ...
  
Cos/escala a què pertany: ...
  
Llista de documents que presenta: (assenyaleu amb una x)
  
 1. Fotocòpia del document nacional d'identitat.
  
 2. Currículum.
  
 3. Certificacions relatives a:
  
 3.1. Antiguitat.
  
 3.2. Titulacions.
  
 3.3. Grau personal.
  
 3.4. Treball realitzat
  
 3.5. Cursos de formació i perfeccionament.
  
 3.6. Coneixements de valencià.
  
 3.7. Coneixements d'idiomes comunitaris.
  
 4. Altres certificats.
  
València, ... d ... de 2000
  
Firma